Ayu Laksmi

I Gusti Ayu Laksmiyani, utawi luwih kasub mawastan Ayu Laksmi () inggih punika silih tunggil artis, pagending, pemain pilem miwah teater miwah pangripta gending saking Indonésia.

 Karir 
Naenin kaloktah maka Lady Rocker ring pangawit warsa 1990. Ring warsa 2011, kalih dasa warsa duk embas albumnyane kapertama, dané malih ngamedalang album anyarnyane, Svara Semesta. Sane mangkin Ayu Laksmi malih magubugan ring makudang-kudang festival musik sané kakuwubannyane lokal, nasional yadian internasional.

Ayu duur ring kulawarga sané oneng ring seni, utaminyane seni musik. Sasukat sampun naenin ngentasin kalangan ri tatkala mayusa 4 warsa, Ayu nyansan limbak nyarengin makudang-kudang festival seni, sané kuwubnyane lokal, nasional saha internasional. Pesengan Ayu Laksmi nyansan kasub duk maka jayanti BRTV propinsi Bali warsa 1983 saking ketegori Trio sané kasarengin olih rakannyane Ayu Weda miwah Ayu Partiwi sané mawasta Ayu Sisters raris ngamolihang jayanti III miwah sapisanan maka Trio sané berpenampilan terbaik acara BRTV tingkat Nasional.

Ayu Laksmi taler kauningin maka silih tunggil Lady Rocker ring balantika musik nasional ri kala era warsa 1984-1993 Ayu sané mawit saking Bali prasida ngalimbak ring kuwub musik nasional, taler ri kala makudang lagu miwah Sountrack film sané kagendingang, dahat pepes kapiragi olih para pangoneng musik ring Indonésia duk punika.

Ring warsa 1989 Ayu sareng ring album kompilasi Indonésia's Top 10 malarapan antuk single "Tak Selalu Gemilang" pakardin Didi AGP, Soundtrack pilem cutetan Si Boy 2 antuk gending "Hello Sobat" pakardin Harry Sabar.

Ring warsa 1991, ngamedalang album kaperatama antuk murda Istana Yang Hilang sané maka arranger Raidy Noor. Nanging di sampune album punika embas pesengannyane raris kaon saking industri musik Indonésia. Ayu mawali budal ka Bali ring warsa 1992 jaga ngalanturang kuliah ring Fakultas Hukum Universitas Udayana, tur lulus maka Sarjana Hukum ring warsa 1993.

Ring warsa 1995-1997, Ayu Laksmi macepuk ring sekaa band sané sampun kasub ring Bali inggih punika Tropical Transit, sané kapucukin olih Riwin, silih tunggil krama sekaa Pahama, macepuk ring band puniki Ayu Laksmi muruk dados entertainer, dané taler magenjah ring makudang gagendingan makadi jazz, latin, miwah sané tiosan. Ayu Laksmi magending ring makudang genah, ngawit saking kafe, restaurant, hotel, ngantos kapal pesiar miwah polih malayar ring segara Karibia.

Ring warsa 2002, malih Ayu ngeramenin pentas gendingan Indonésia madasar antuk stil anyar, nyapuhang kalih wangun musik cara kangin miwah modern, daweg punika dané taler aktif ring makudang parikrama Bali For The World, acara puniki inggih punika parikrama ngupapira sangkaning keni ala bom Bali. Ring warsa 2006 dané polih taler sareng sekaa musik rohani Hindu Nyanyian Dharma sané kapucukin olih Dewa Budjana.

Ring panguntat warsa 2010, Ayu Laksmi mapamit saking makudang sekaa musik, raris ngamedalang album Svara Semesta. Masarengan ring pamedalan albumnyane, dané taler ngwangun miwah ngamucukin sekaa musik sané kawastanin pateh ring murdan albumnyane, Svara Semesta. Nganutin pamargin galahe, group sané maduluran World Musik puniki ngalimbak manados sekaa seni, para yowana sané kreatif sané mawit saking: pangrawit, penari, teater, sané waged, sané mawit saking genah sané matiosan ring Indonésia. Sareng sekaane puniki Ayu Laksmi mawali malelana saking panggung-panggung festival seni budaya ring Indonésia taler ring dura negara.

Maprakanti sareng sutradara kaloktah Garin Nugroho ring film "Under the Tree" Ayu polih matategar dados pemain film, rikanjekan punika film kapertama sané kasarengin ngamolihang jayanti maka silih tunggil pemeran utama wanita terbaik FFI warsa 2008. Film Under The Tree ngranjing ring bacakan internasional film festival ring Tokyo.

Sane mangkin Ayu ngarasayang panglelanannyane saking panggung ka panggung ngamolihang paplajahan utama. Dané mawali ngamedalang album solo sané mamurda "Svara Semesta". Ring albumne puniki madué rasa matiosan ring album saderengnyane. Ring album Svara semesta Ayu Laksmi nagingin antuk genre World Musik, taler madasar antuk unteng pawongan, palemahan miwah parahyangan, sasuratan-sasuratan saking gendingan Ayu Laksmi ring album Svara Semesta kasurat ring limang basa inggih punika: Sanskrit, Kawi, Bali, Indonésia, Inggris. Ring albumnyane puniki Ayu sapisanan dados produser, pangawi lagu, taler ngeraga ngaryanin laras dasar gendingan ring pangawit ngawi gendingan.

Ri kala ngarap albumnyane punika, Ayu maprakanti sareng Eko Wicaksono, musik director miwah arranger wikan sané meneng ring Bali. inggihan makudang arranger sané sareng ngaremba gending-gendingannyane inggih punika Bujana. Ayu taler nyarengin arranger dura Bali, Peter Brambl miwah Robert Webber. Taler kari akeh sané sareng nuku miwah penyanyi sané sareng ngaremba ring albumnyane puniki. Ayu Laksmi taler ngaraketang sekaa sastrawan sané mawit saking Bali sekadi Cok Sawitri, Sugi Lanus, miwah sané siosan. Ring warsa sané pateh Ayu Laksmi ngawangun sekaa band sané kawastanin Svara Semesta, sané mangkin Svara Semests nenten ja wantah wastan album Ayu Laksmi manten, nanging sampun ngalimbak maka silih tunggil sekaa seni ring Bali, sané kawangun antuk: musik, tari, sastra, teater, photografi, videographer, film video maker, miwah spiritualis.

Ayu Laksmi setata mikelingin para seniman truna mangda setata mautsaha 10 persen bakat, 90 persen kerja keras basa liannyane nenten akeh ngamerluang bakat, sané mabuat wantah nenten surud mautsaha, nenten obah miwah pagehang utsahane. Saha nenten marma nyihnanyang sané matiosan.

 Pilmograpi 
Pilem Warsa Murda Peran Umah Produksi Sutradara Cutetan2008Under the TreeDewiCredo Pictures & SET Film WorkshopGarin Nugroho2012Ngurah RaiIbunda Ngurah Rai2013SoekarnoIda Ayu Nyoman RaiMVP Pictures, Mahaka Pictures & Dapur FilmHanung Bramantyo2018Sekala NiskalaIbu Tantra & TantriFourcolours Films & Treewater ProductionKamila AndiniPengabdi SetanIbuRapi Films, CJ Entertainment & Paramount PicturesJoko Anwar2019Bumi ManusiaIbunda MinkeFalcon PicturesHanung Bramantyo2021Buya HamkaAndungFalcon Pictures & Starvision PlusFajar BustomiA Perfect FitHadrah Daeng Ratu

 Diskografi 
 Album 
 Tak Selalu Gemilang (1988)
 Istana yang Hilang (1991)
 Svara Semesta (2011)
 Svara Semesta 2 (2015)

 Penghargaan 
 Warsa Penghargaan Kategori Karya sané kanominasi Hasil2005Duta Lingkungan Hidup BaliAyu Laksmi 2008Festival Film Indonésia 2008Pemeran Utama Wanita TerbaikUnder The Tree 2009Indonésian Film Critics SocietyBreakthrough Actress 2012Anugerah Musik IndonésiaGraphic Design TerbaikSvara Semesta Majalah Tempo20 Album Terbaikrowspan="2" 2015Gema PerdamaianDuta Perdamaian BaliAyu Laksmi2016Anugerah Musik IndonésiaMixing TerbaikSvara Semesta 2 2017Google IndonésiaYear in SearchAyu Laksmirowspan="2" Festival Film TempoPemeran Pendukung Wanita TerpilihPengabdi SetanPiala MayaPemeran Pendukung Wanita Terbaik 2018Indonésian Box Office Movie Awards Festival Film IndonésiaSekala Niskalarowspan="6" Piala MayaIndonésian Movie Actors AwardsMalaysia International Film FestivalBest Supporting ActressIndonésian Television AwardsArtis TerpopulerAyu Laksmi2019Festival Film IndonésiaPemeran Pendukung Wanita TerbaikBumi Manusia

 Pustaka 

 Pranala jaba 


Kategori:Pagending Indonésia
Kategori:Embas warsa 1967
Kategori:Tokoh Bali